For Your Eyes Only (film)
<s>Samo za tvoje oči (eng. For Your Eyes Only) britanski je akcijski triler iz 1981.</s><s>To je 12. film iz serijala o Jamesu Bondu i 5. s Rogerom Mooreom u glavnoj ulozi.</s><s>Temeljen je na dvije kratke priče Iana Fleminga, "Samo za tvoje oči" i "Risico".</s><s>Osim toga, korišteni su neki elementi iz romana Živi i pusti umrijeti.</s><s>U filmu, Bond i Melina Havelock ostaju zapleteni u mreži prijevara grčkog biznismena Aristotlea Kristatosa.</s><s>Bond traži sustav za lansiranje projektila poznat kao ATAC, dok Melina traži osvetu za smrt svog oca.</s>

<s>Produkcija</s>

<s>Film Samo za tvoje oči poznat je po uvodnoj sekvenci u kojoj se posljednji put pojavljuje superzlikovac Ernst Stavro Blofeld, Bondov neprijatelj iz prethodnih filmova.</s><s>Sekvenca je dodana kako bi se predstavio novi glumac koji će utjeloviti Jamesa Bonda, budući da se Roger Moore, koji je nastupio u četiri prethodna filma, nevoljko vratio.</s><s>Film počinje s Bondom koji donosi cvijeće na grob svoje žene, Terese de Vincenzo ili Tracy Bond, ali završava s Blofeldom koji se pokušava osvetiti Bondu zbog uništavanja njegovih planova i propast njegove kriminalne organizacije SPECTRE.</s><s>Industrijski dimnjak u uvodnoj sceni bio je dio plinare na Sjevernoj Temzi u Londonu.</s>

<s>U ovom filmu Blofeld nije imenovan zbog problema oko autorskih prava budući da je Kevin McClory posjedovao prava na roman Operacija Grom u kojem se pojavljuju lik Ernsta Stavro Blofelda, organizacija SPECTRE i mnoštvo drugih materijala povezanih s radnjom filma Operacija Grom.</s>

<s>Ispočetka se činilo kako se Roger Moore neće vratiti kao 007 za ovaj film, pa su se zaredali intervjui i probe za njegovu zamjenu.</s><s>Najbliže su bili Lewis Collins, poznat po ulozi u filmu Profesionalci, Michael Billington i Ian Ogilvy, koji je kao i Moore postao poznat igrajući Simona Templara u seriji Povratak sveca.</s><s>Međutim, njihovi pokušaji pali su u vodu kad je Moore potpisao novi ugovor za ulogu superšpijuna.</s>

<s>Film je izazvao i neke kontroverze.</s><s>Prva od njih bio je poster na kojem je bio ženski model u vrućim hlačicama koji drži samostrel s Bondom između njenih nogu.</s><s>Ovo je u nekim američkim državama ocijenjeno kao nepristojno razotkrivanje.</s><s>U kasnijoj verziji plakata hlačice su presvučene kratkim hlačama.</s><s>Druga kontroverza se pojavila nakon što je film objavljen, kad je otkriveno da je jedna djevojka, uloga Caroline Cossey (ili Tula), bila transseksualka.</s><s>Otada kruže urbane legende koje su preuveličale Cosseyinu ulogu od "cure u bazenu" koja ne progovara do nekog tko je snimao "vruće ljubavne scene" s Mooreom.</s><s>U stvarnosti, Cossey se pojavljuje nakratko, a može se vidjeti u jednoj ili dvije scene.</s>

<s>Samo za tvoje oči označio je kreativnu promjenu u Bond filmovima.</s><s>John Glen je iz montažera promoviran u redatelja, poziciju koju će zadržati i kroz osamdesete.</s><s>Rezultat je bila žešća režija s manje naglaska na naprave i raskošne akcijske scene u velikim arenama (koje je preferirao Lewis Gilbert).</s><s>Više je pažnje posvećeno napetosti, radnji, a Bondov karakter vratio se svojim ozbiljnim korijenima.</s>

<s>Primjer toga je scena u kojoj Bond udara auto s negativcem u njemu preko litice, ubivši ga hladnokrvno, iako je to osveta za prijašnje hladnokrvno ubojstvo agenta Ferrare.</s><s>Bilo je to, a i danas je, kontroverzno među Bondovim obožavateljima koji nisu vjerovali da bi on mogao počiniti takvo što.</s><s>Roger Moore također se protivio takvoj sceni u kojoj Bond ubija zlikovca Emilea Locquea, tvrdeći da njegov Bond ne bi učinio nešto takvo.</s><s>Ovom se, međutim, može suprotstaviti činjenica da je njegov Bond hladnokrvno ubio bar dva, moguće tri, čovjeka u prijašnjem filmu, Špijun koji me volio (ubojica kojeg Bond pušta da padne s krova, zlikovca Karla Stromberga Bond ubija nakon što je ovaj ostao bez ruku, a moguće i žena koju je Bond uzeo za živi štit tijekom pokušaja ubojstva).</s><s>Bez obzira na to, scena je bila najsnažniji primjer Bondove dozvole za ubojstvo nakon ubojstva profesora Denta kojeg je eliminirao Sean Connery u filmu Dr. No.</s>

<s>Ovo je jedini film iz cijelog serijala u kojem se ne pojavljuje M. Bernard Lee umro je pripremajući se za film, ali producenti nisu angažirali drugog glumca iz poštovanja.</s><s>Gđica.</s><s>Moneypenny, M-ova osobna tajnica u filmu kaže da je on na odmoru.</s><s>U njegovu stolicu zasjeo je 'šef stožera', Bill Tanner, a M-ove rečenice podijelili su Tanner i sir Frederick Gray (ministar obrane).</s><s>Lik M-a se ponovno se pojavio u filmu Octopussy.</s>

<s>Kako bi se izmiješale radnje dviju kratkih priča, one su pretrpjele nekoliko promjena kako bi se prilagodile filmu.</s><s>Budući da je film radnjom smješten u Grčku, koja je bliže radnji Risica nego Samo za tvoje oči Havelockovi su od Jamajčana postali američko-grčki par (g. Havelock je Englez, a gđa.</s><s>Havelock je Grkinja).</s><s>I Havelockova kćer, "Judy", nazvana je "Melina" kako bi zvučalo uvjerljivije.</s>

<s>Danas se Samo za tvoje oči smatra jednim od najboljih filmova iz serijala, a uz film Špijun koji me volio, smatra se Mooreovim najboljim filmom iz serijala.</s><s>Film je ukupno zaradio 195 milijuna dolara i postao drugi najuspješniji Bond film, odmah nakon prethodnika, Operacije Svemir.</s><s>Bio je to i zadnji film koji je sam distribuirao studio United Artists.</s><s>Nakon spajanja MGM-a i United Artists, filmovi su objavljivani pod zajedničkom etiketom.</s><s>Od filma Sutra nikad ne umire distribuira ih isključivo MGM.</s>

<s>Filmske lokacije</s>

<s>London, Engleska
 Moskva, Rusija
 Madrid, Španjolska
 Krf, Grčka
 Meteora, Grčka
 Albanska obala
 Cortina d'Ampezzo, Italija</s>

<s>Lokacije snimanja</s>

<s>Pinewood Studios
 Engleska
 Italija
 Grčka
 Bahami</s>

<s>Radnja</s>

<s>U uvodnoj sekvenci Bond bježi iz helikoptera kojim upravlja Blofeld daljinskim upravljačem.</s><s>Okrenuvši helikopter protiv svog neprijatelja, koji se nalazi u motoriziranim invalidskim kolicima, podiže ga i baca u dimnjak - film se tada okreće prema pravoj radnji, potrazi za navigacijskim sustavom za projektile (ATAC).</s><s>Uređaj je izgubljen u Jonskom moru nakon što je britanski špijunski brod St.</s><s>Georges potopila stara mina i zaplela ga u ribarske mreže.</s><s>Sustav ATAC korist Ministarstvo obrane kako bi komuniciralo i koordiniralo mornaričke podmornice na kojima se nalaze projektili Polaris.</s><s>Ako ATAC ukrade druga supersila, balistički projektili s nuklearnim glavama mogli bi se okrenuti na velike gradove na Zapadu.</s>

<s>MI6 angažira sir Timothyja Havelocka, morskog arheologa, čiju je suprugu ubio kubanski plaćeni ubojica, Hector Gonzalez dok je istraživao olupinu St.</s><s>Georgesa.</s><s>Gonzalez je pilotirao hidroplanom kojim je doveo Havelockovu kćer Melinu na jahtu Havelockovih, a onda okrenuo oružje skriveno u avionu na Havelockove.</s><s>Samo je Melina peživjela.</s><s>Bond je poslan kako bi istražio tko je poslao Gonzaleza, ali ga preduhitri Melina, koja ubija Gonzaleza prije nego ga je ovaj uspio pronaći.</s>

<s>Nakon što je identificirao ubojicu na Gonzalezovu imanju (Locquea) koji se tu pojavio kako bi ga isplatio, Bonda trag vodi do dobro povezanog grčkog biznismena i obvještajnog doušnika, Arisa Kristatosa, koji mu kaže kako čovjek kojeg je vidio radi za Miloša Columba, grčkog krijumčara.</s><s>Ali nakon što se sukobio s Columbom, Bond shvaća da Locque zapravo radi za Kristatosa, koji je agent KGB-a.</s><s>Kristatos pokušava za KGB nabaviti ATAC, a Columba je označio kao zlikovca jer potonji zna previše o Kristatosovim vezama s KGB-om.</s>

<s>Columbo dokazuje ovu vezu Bondu dopustivši mu da sudjeluje u napadu na jednu od Kristatosovih tvornica gdje pronalaze Locquea.</s><s>Nakon pokušaja bijega, Locque ostaje zarobljen u svom autu na rubu krfske tvrđave.</s><s>Dolazi Bond i udara auto koje pada s litice.</s>

<s>Na vrhuncu filma, Bond, Columbova ekipa i Melina upadaju u manastir na vrhu brda koji je Kristatos koristio kako bi se sastao s Gogoljem da mu preda ATAC.</s><s>U manastir se dolazi u otvorenoj košari obješenoj za dizalicu, ali nju čuvaju stražari, pa Bond kreće strmom stranom planine.</s><s>Nakon što je stigao na vrh, pomaže svojoj ekipi da se popne u košari.</s><s>Bond na kraju preuzima ATAC i baca ga s litice (gdje se uređaj razbija u komadiće) kako ne bi riskirao da ga uzme šef KGB-a, general Gogolj, koji mu sarkastično dobacuje: "To je detant, druže.</s><s>Ti ga nemaš, ja ga nemam."</s>

<s>Glumci</s>

<s>Roger Moore - James Bond
 Lois Maxwell - Gđica.</s><s>Moneypenny
 Desmond Llewelyn - Q
 James Villiers - Šef stožera Bill Tanner
 John Hollis - Ernst Stavro Blofeld
 Carole Bouquet - Melina Havelock
 Topol - Miloš Columbo
 Lynn-Holly Johnson - Bibi Dahl
 Julian Glover - Aristotle Kristatos
 Cassandra Harris - Grofica List von Schlaf
 Jill Bennett - Jacoba Brink
 Michael Gothard - Emile Locque
 John Wyman - Erich Kriegler
 Stefan Kalipha - Hector Gonzalez
 Geoffrey Keen - Ministar obrane Fredrick Gray
 Walter Gotell - General Gogolj</s>

<s>Izvori</s>

<s>Vanjske veze
 For Your Eyes Only at the Metro-Goldwyn-Mayer site</s>

<s>Britanski filmovi
Američki filmovi
Špijunski filmovi
Akcije (filmovi)
Pustolovni filmovi
Trileri
Filmovi o Hladnom ratu
Filmovi o Jamesu Bondu</s>

